Täna hommikul tõusin kella kuue paiku üles ja mõtlesin, et paras aeg miskit maitsvat küpsetada, sest hommikust peab ju sööma ja puder, noh see ei ole just midagi sellist, mille pärast kell kuus hommikul toimetama peaks hakkama :).    Mul on terve igaviku olnud   mõõtetopsid, millega ma midagi tarka pole peale hakata osanud. Vähemast ennemalt, ma olen vahepeal soetanud mitu ameerika päritolu kokaraamatut ja kunagine suht  mõttetu ost on praeguseks kujunenud täitsa heaks investeeringuks :).    Pühapäeval ostsin Prismast apelsine, pole ammu nii ilusaid näinud ja lisaks on viimane aeg hakata sügavkülma ruumi tegema. Mul on hamstri harjumused, kõike tuleb koguda ja säilitada, seepärast ka mitu karpi-topsikut vaarikaid, maasikaid ja mustikaid täis :).        1 apelsini koor ja mahl  3/4 tassi (175 ml) petti  2 muna  3 spl mett  120 g võid  1/3 tassi (80 ml) suhkrut  2 tassi jahu  2 1/2 tl küpsetuspulbrit  1/4 tl soodat  1/4 tl soola  1 tass (235 ml) mustikaid, värskeid või külmutatud    1. Kuumuta ahi 200 kraadini.    2. Pigista aplesinist mahl mõõdukannu, lisa niipalju petti, et tassitäis saaks. Klopi hulka munad, mesi ja sulatatud või.    3. Suures kausis sega omavahel suhkur ja aplesinikoor. Lisa jahu, küpsetuspulber, sooda ja sool.    4. Kalla  jahusegule juurde vedelad ained. Sega kergelt läbi.    5. Jaota taigen muffinivormidesse ja küpseta 20 minutit.         petti käepärast ei olnud, segasin siis piima hulka natuke jogurtit. Meepurk oli ka peaaegu tühjaks saanud, nii, et panin pool mett ja pool heledat siirupit.      hästi mahlased ja apelsinilõhnalised muffinid. Lähevad kindlasti kordamisele. Ja veel üks tore asi, need muffinid  ei ole liiga magusad nagu enamik ameerika küpsetisi kipub olema.      Dorie Greenspan "Baking: From My Home to Yours"